# Quatre cents aforismes cathalans

QVATRE CENTS AFORISMES CATHALANS.
DEL DOCTOR IOAN Carlos Amàt.
DIRIGITS AL LECTOR.
Barcelona: En la Estampa de Ioan Pau, y Ioan Marti Llibraters, Any 1718.
QVATRE CENTS AFORISMES CATHALA
al Santissim Sagrament, Tres Personas, y un sol Deu son en un poder fill meu. Es Maria Celestial sens pecat original. Devot de la Verge pura sia tota criatura. A un sol Deu adoraràs, y en va may lo juraràs. Las festas has de guardar, y a ton pare, y mare honrar. Ningun home mataràs, tampoch no fornicaràs. No furtes res a ningù, ni digas mentidas tu. No desitjes dona agena, ni bens daltri quey ha pena. No sies may lo primer de dir cosas del tercer. Los savis tenen a mengua fer servir massa la llengua.
Qui te acostumat de anar, sos peus no poden estar. Caldera vella, ò terrat, no està sens bony, ò forat. Pèra, presech, y malò volen lo vi molt fallò. Mes val poch ab voluntat, que no molt si es de malgrat. Lo savi sab que no sab, lo simple tot ho te al cap. Beneyta casa es aquella, que te olor de vell tota ella. La dona bonica may te fara tornar rich Blay. Si ta muller te bon cap, tu passarás per tot cap. Barba de moltas colors sols la aportan los traydors. Mula que no veu civada, la cella la te matada. Lo caçador que vol caça a la caça no amenaça. Lo roig ab lo pel que te, be pot ser home de be. Lo qui dona per als Sants, no pensa donarho a tants.
Muller que no menja ab vos, après menja mes que dos. Lo qui fa una casa, nos casa, la bossa li torna rasa. La dona ques ben casada, no te sogra, ni cunyada. Al que no li sobra pa, no se jo perque te cà. No cregas de ton amich lo que diu son enemich. Lo Christià que a altre Christià cautiva, es mitg Lluterà. Quant lo Diable vè a rezar, mira quet vol enganyar. Quant lo bobo va al mercat, lo mercat es acabat. La gala molt prest sen va, no la falta que ella fa. Aixi com preguntaràs, tal resposta alcançaràs. Lo vilà pensa saber molt mes del ques menester. Lo govern de un Poble bo ha de fer ab discreciò. Deu te guart del desbarat de algun Poble alborotat.
Qui diu te enteniment, mes que un altre es inocent. Si caminas per mal lloch, creume passa poch a poch. No descobras ton secret aningù, seràs discret. Lo Mercader a la plaça, y lo Menestral a casa. Quant replega la formiga nos assentes a la biga. Trau de casa lo minyò abans nos fasse fallò. No mostres als fills amor, perque not causen dolor. Si no vols tenir desfici a ton fill donali ofici. Lo minyò quant pert son pare allunyaulo de la mare. Lo marit a la muller tingali lo menester. La muller a son marit tingali ben net lo llit. La donzella recatada serà molt bona casada. La dona que va a la llana, may tindrá la testa vana.
La Senyora que treballa, no gasta diner, ni malla. La que no vol treballar, no pot fer sino gastar. La dona ques posa unguents a la cara, pert les dents. La dona per ser discreta, ha de estar sempre retreta. Lo jove que no treballa, quant es vell dorm a la palla. Lome que tracta ab amigas, may li faltaràn fatigas. Qui ab vestits se gasta massa, te lo cap de carabaça. La dona sens menester no estiga baix al carrer. Vna bossa solament te la casa quey ha argent. La casa que si treballa, may hi falta pa, ni palla. Qui compra mes del que pot, après so ha de vendre tot. Lo qui và molt als mercats, si es Pagés, no te ducats. Lo Pagès sempre ha de estar prop dels qui fa treballar.
Als moços nols degas massa, perquet trauran de ta casa. Si alguns parlan de secret, no ti acostes ques mal fet. Sempre las festas majors causan al ventrell dolors. Si per cas ets convidat menja sols lo acostumat. Ja lo mon ha introduhit que tothom sia mosquit. Procura tenir cabal, per no anar al Hospital. Qui casa per interès, moço de sa muller es. Qui ab joyas gasta lo dot de sa muller es janor. Segons tindrás lo estament vestiràs honestament. Si del dot de la muller refias, seràs grosser. Si tens algù agraviat, no vages may descuydat. Fes tas cosas ab repòs, deixa dir al envejòs. May segonas intencions fan bonas conversacions.
No estigas sol, jo to dich, ab muller de ton amich. Lo ociòs que entra en ta casa es un foch, es una brasa. Quant un home se vol casar viafòs ha de cuidar. La dona quet casaràs, fes que sia de ton bras. Si volrás ben acertar al carrer te has de casar. Del Sacerdoci les sobres totes han de ser de pobres. Per tenir bona opiniò, procura anar ab lo bo. Seràs tingut per molt savi si dissimulas lo agravi. Si algut fa algun sinsabor deixau a nostre Senyor. Lome que fa del valent, es darrer al somatent. Qui se estima del que fa, may apenas errarà. Qui reculla al bandoler, dins poch temps no te graner. Per casar fillas donzellas, no vengas moltons, ni ovellas.
Quant las fillas casaràs las sobras los donarás. Molts sen van al Hospital, per no veurer son cabal. De tos pares quant son vells, not descuydes un punt dells. Si a tos pares tractas be, viurás molt, perque jou sè. Si ton pare es pobre, y vell, no sufres moltre la pell. Lo millor bossi del plat sia per qui ta engendrat. Lo fill que a los pares bat, ja lo infern lo te guanyat. No deixes per ton rencor de saludar al major. Lo major si es cortesà, al menor saludarà. lo villà, superbo, y mal, es una bestia mortal. Veurás sempre al ignorant a la ciencia menyspreant. Molt savi serás, fill meu, si alcanças temor de Deu. Paga a ton senyor los drets, y allunyat de las parets.
No confie el Secular viure del peu del Altar. Molts germans en un consell lo blanch fan tornar vermell. Si vols esser ben servit, feste tu mateix lo llit. Si tens la cua de palla, no poses foch a la falla. Al amich proval primer ans que hages menester. A ta filla mentres creix donali lo que mereix. Si algù llitg alguna carta, un poch lluny de aquell te apart. Quant ab algù parlaràs, not acostes prop del nas. Parlant ab algù, tos dits no toquen botons dels pits. Menjant no fasses rumor dels llavis, que no es primor. Quant volràs xuclar un ou, no fasses aquell clo clou. Lo Cavaller a la guerra, y lo Pagès a la terra. Lo Sacerdot retirat de tothom es estimat.
Confessa a ton Confessor fins al pensament menor. Adverteix açò fill meu, que tostemps te mira Deu. A la Iglesia per orar, y a la plaça per tractar. No tractes ab gent ociosa, perque es cosa perillosa. Deixa diners als amichs si vols tenir enemichs. La persona que molt riu, no te lo discurs molt viu. No viscas pera menjar, menja sols pera passar. No vulles mal als amichs queu fou de tos enemichs. No te alabes de fer mal, perque es un vici infernal. No serà cosa quet quadre fer per un traydor, ò lladre. Tingas sempre per deport pensar que vas a la mort. Amistat per interès, no dura, perque nou es. A fe ques pesada cosa la persona melindrosa.
Mal usar no pot durar per molt quet vulles guardar. Si miras als Estaments tots los veuràs descontents. Hazienda que es mal guanyada, no tindra molta durada. Si menjas mes del que guanyas vestiràs de telaranyas. Iutge que no te conciencia may farà bona sentencia. Fugiràs del usurer, com del mateix Llucifer. No vages de nits sit guardas, perque may tindras prou guardas. Lome de si confiar, prest es perdut i acabat. Ohirás, y mirarás, si veus res ho callarás. Lo qui diu que ja sab prou, te lo cap mes gros que un bou. No se alcança la doctrina parlant ab na Catharina. Si al que deus no pots pagar humilment li has de parlar. Al criat que servit ha, no li degas res demà.
Moço que al treball va al foch no tinga sino un badoch. La vida per ton Senyor perdrás, abans quel honor. Sempre lo bon Cathala diu que menjarèm dema. La persona que molt muda, sempre la veuras perduda. Qui cuyda de casa agena, may la sua està molt plena. May veuràs al envejòs, que tinga gayre repòs. Deixa fer a ton vehì, darat bon jorn demati. La casa que no te pau moltes nits nos tanca en clau. May lome serà prudent contrapuntant a la gent. Abans de fer una cosa pren consell si es perillosa. Si volràs amich algù, no sia mes rich que tu. Si compras res a censal, nou pagues mes del que val. Lleys que per als mals son bonas borrarlas de entre personas.
Qui te mala condiciò, may troba bon companyò. Per sa casa mira poch lo qui juga, ò mira al joch. La persona descuydada es una cosa encantada. May lo pereròs tindrà pa, ni vi pera demá. Diu lo Bisbe de Comenja, qui no treballa no menja. Qui menja sens treballar, si no es rich te de robar. Qui te mala companyia, no pot viure ab alegria. Ab lo qui beu massa vì, negocìa ab ell demati. Lo Pagès que te diner, may se passe Cavaller. Mes val esser rich Pagès, que no ser pobre Burgès. Qui exercita la justicia, fassela sense malicia. Procura conversacions, que no entren murmuracions. No vulles may arguhir ab qui no sab resumir.
En la boca del discret, lo que es publich es secret. Per dirte las veritats se perden las amistats. Digas a la muller del cego, per quì se afayta Diego. Las afeytadas son donas de dia, y de nit son monas. Si vols pendrer bon consell prenlo sempre de home vell. No estigas molt en la plaça, nit burles de aquell qui passa. Confessa molt a menut, perque lo pecat molt put. Si ab gent dolenta no vas lo que ells fan may ho faràs. Que be que està la filosa a la dona poderosa. Qui serà amich del pobret en lo Cel tindrà gran dret. Al pobre ques vergonyant donali de quant en quant. La almoyna ques fa secreta es accepta, y molt perfeta. La almoyna quant la faràs, no mires a qui la fas.
Guardat de la hypocrecia, perque es mala malaltia. Si alabas molt ta muller, seràs tingut per grosser. Es molt gran la discreciò del qui lleva la ocasiò. Tindràs sempre bon delit si templas tòn apetit. Cent anys, diguè na Domenja, qui poch menja molt temps men. No menjant sino de un plat tindras bon ventrell Bernat. Nos coneix lome perdut sino quant es abatut. No digas mal de ta mare, ques afrontar a ton pare. Quant lo rey es poderòs, son Realme te repòs. Si en ta casa entra molt be, mira sempre com hi ve. Es doblada la maldat ques fa ab senyal de amistat. Lo lladre naturalment te pereza, y no es valent. Casa ton fill quant voldras, y ta filla quant poràs.
Vellaco entreteniment es dir mal del ques ausent. Caçador de moxonets guanya, però menudets. Si treballas menjaràs, y sino dejunaràs. Après ques vingut lo dany es en va parlar de entany. Creume no vages de nits, perque van mal esperits. En fer dia deixal llir, tindrás salut, y delit. Escolta be la rahò quet dona ton companyò. En bonas conversacions may no trenquias las rahons. Si trencas las rahons malas ab los Angels casi igualas. Sempre hi ha bo, y millor, fins a Deu nostre Senyor. Puix lo Sol no te repòs, no estigas may ociòs. Qui del ase menjal pa may de fam se morirà. Sempre el pescador de canya gasta molt mes que no guanya.
Pescador, ò caçador, ò fam, ò fret, ò calor. Ningun home pot saber sino Deu lo que ha de ser. A judici de incipients los savis son innocents. A la escudella, y pitança bufarhi es mala criança. Los colsos no has de posar en taula pera menjar. Si en ta casa hi ha bonança, noy serà si fas fermança. Consola als desconsolats, visita als encarcelats. Dona al que està despullat de ta roba la meytat. Al pobre que no te clam nol deixes morir de fam. No mires cosas profanas, ni oygas paraulas vanas. La mortalla solament sen porta el rich avarient. Ni lo rich gosa menjar, ni lo pobre se pot fartar. Al Princep que be governa desitjali vida eterna.
Ni de burlas, ni de veras ab ton senyor partiras peras. Si en ta terra noy ha guerra gracias al Rey de la terra. La primera informació no la creu lo bon Barò. Gran cosa es no ser ingrat al qui te ha beneficiat. May se moga qui be está, qui mal cerca al trobarà. Fes be lo temps que poràs, perque axò ten portaràs. Treballar pera valer, y sufrir pera saber. Si no callas lo que fas, sit dich res tambè ho diràs. Loste com lo peix menut al cap de tres dias put. Si de mal just ve lanyell mal profit fará la pell. Molts diuhen lo que no fan per gustar quant ho dirán. Seràs causa de molts mals si fas testimoni fals. Qui diu mal de tu en ausencia, temor te de sa presencia.
Quina culpa tel cirer si son amo fa un desples? Qui a bestia, ò planta fa mal es incensat animal. Qui no restitueix la roba que roba, a Deu la roba. Casas fetas de robar las veuràs enderrocar. Lo ferro quant es calent se doblega facilment. Deya la vella Perica, la espina quant naix ja pica. Lo moço que esta pagat sempre te lo braç trencat. Lo molt parlar sempre mou, y lo massa gratar cou. Lo qui puja alguna grau, no mirant avant, baix cau. Prop de la montanya, y ribera es la terra falagueta. Mira que val mes tenir, molt mes que no penedir. Ni la Missa, ni civada estorban llarga jornada. Si tens la porta tancada tindràs la testa guardada.
Mira que val mes un tè sempre que dos te darè. Quant voldras dir mal del algù, mira primer qui eres tu. La mare molt esturdida a sa filla fa tullida. Tres quintars fan dotze robas, compres vells barallas novas. Mes val pa axut ab amor, que gallinas ab remor. Maneja la cua lo cà, no per tu, sino pel pa. Sempre val mes mendigar, que a la forca gambejar. Mes val esser cap de lluz, que no cua de abestruz. Tota pindola dorada te la amargura amagada. Lo qui serveix a comù, serveix tots, y a ningù. Lo bobo tot ho sab fer, fins al temps del menester. Sens las donas, y los vents noy hauria tants torrents. Quant lo vell fa ninyerias, no li passan en vuyt dias.
Lo qui paga lo que dèu fa cabal per son hereu. Lo qui a molta gent mantè, Deu sab lo treball que te. Qui camina mal cami, no fa bon pas a la fi. Si estar vols mal a ton plaher, ves per mar, ò pren muller. Ventura es per lo casat ferli sa muller costat. Si la dona ho vol janot, not val fer lo borinot. Tancavala ab clau Narnau, y ella tenia altra clau. La dona bona, y lleal es un tresor principal. La honra del marit està de sa muller en la ma. Per castigar la muller molt gran cansa hi ha de aver. Los vells tenen gran treball de pujar sobrel cavall. Al cavall desenfrenat miral de lluny, y amagat. Amor, y la gravedat, no passan per un forat.
Lome que vol bona caça vagela a comprar a plaça. Al home que de tu fia, fia dell ques costesia. Qui tot ho vol tot ho pert, diuhen que diu lo lluer. Qui pren consell dell mateix, sol tambè se penedeix. Qui no adoba la gotera ha de fer casa censera. Qui no bat en Juliol, no pot batre après quant vol. Lome que lluny va a casar, va enganyat, ò va enganyar. Si vols quet seguescal ca donali un bossi de pa. Qui sembra en cami real, pert lo gra, y pert lo jornal. Los qui casan per amors, sempre viuhen ab dolors. Qui be menja, y millor beu, ell fa molt be lo que dèu. Qui festeja la casada, la vida porta emprestada. Molt abrassa, y poch estreny lome que te molt poch seny.
Lo senyor que no es senyor, cert que mereix Curador. La senyoria es pujada al mes alt de la teulada. Qui a la fleca va, y taverna familia agena governa. Lo llop sempre va a caçar lluny del lloch hont sol estar. Quant aniràs de cami no vages sens pa, ni vi. Quant lo savi fa un borró, no te espantes per axò. Diu en Roca de Tarrassa, perfidia mata la caça. Per desitg que te del bou llepant va lo llop al jou. Cerca lo simple son dany quant al savi fa un engany. No pera perdrer son us porta la filosa al fus. Cartas, daus, donas, y vi fan tornar al rich mesqui. Encara quet vullen mal no perdrás ton natural. Si fas be lo que pots fer a pochs hauras menester.
Qui demana ab passiò, no aporta bona intenciò. No deixes la carretera, per anar per la dressera. Qui sopa molt a la nit, no dorm sossegat al llit. Per ben assentat que estigas, que no pots caure no digas. Per molt que estigas rich, no olvides al pobre amich. Vna dona me diguè al born, per la boca escalfà al forn. Si so savi may dirè de aquesta aygua no veurè. May se sab si es gros lo nap, fins que ha descubert lo cap. No vulles may pledejar lo que no pots ben provar. No passes may a cavall per pont, barca, ni aregall. Fill meu, paga lo que deus, nous deixes per tos hereus. La bona satisfacciò se fa en vida, y en mort no. Lo Procurador al pubill la de tenir com a fill.
Lo Curador sempre cura, no sè jo per qui procura. Si donas ans de morir, aparellat a sufrir. A ningù demanarás los diners que guardaràs. Vn engany fan al prudent, però dos al inocent. Vos caçau, y altri vos caça, mes valdria estar en casa. Alguns homens hi ha beats, que tenen unglas de gats. Lo vell ques festejador del Ivern es una flor. Menjaràs lo pa mudat, y beuràs lo vi usat. Tot home que vol mentir gran memoria ha de tenir. No amostres may lo forat del diner que has amagat. Prop de un home descuydat, sempre hi trobaràs un gat. Lo rich sempre es codiciòs, y lo pobre desitjòs. No tindràs parent millor, que un amich quet tinga amor.
Del que no has estudiat, no tractes, que es necedat. Si criats te han de servir, apren sempre de sufrir. Dels homens ha feta ausencia, (segons diuhen) la prudencia. La ignorancia es arribada, y li han feta gran entrada. Noy ha ramellet marchit, com lo bo que es perseguit. Alguns sen entran llepant, y sen ixen mossegant. En los nius que son de entany, noy ha moxonets enguany. Si tens casas de lloguer, may te faltarà que fer. En la seda, ò escarlata gran taca, si nos recata. En Cathalunya, y Castella, lo cavall porta la sella. En la vida ta muller tres exidas ha de ser. En la casa del juglàs tothom balla contrapàs. Entre dos de igual estat, en lo estret es lo debat.
Clavilla del fust mateix te mal nom perquel mereix. Ni costums tenen disculpa, ni la edat pot tenir culpa. Entre moles no mi pos, perque molen fins al os. Sempre en qualsevol consell hi veuràs un cà vermell. En una boca tancada, noy entra mosca, ni alada. En terra que no es bona, molt mes mal hi ha del que sona. Puix lo diner no es trencat, censer fa al quil te guardat. Al qui menja lo madur, fesli rosegar lo dur. Lo llamp del Cel hil amor deixan pell, creman al cor. A ase, y mala muller bastonadas ho han de fer. Quant volràs ta casa obrar en Mars has de començar. Lo moço ques pereròs, per un pas ne dona dos. En las obras, y en la fè se cóneix qui amor tè te.
Taverna que te bon vi ventura te prop de sì. Lo pare guanya lo real, y lo fill lo gasta mal. Qui no te muller la mata, y lo qui la te la grata. Lo llinet ques ben filat, sempre dona drap doblat. No sè jo si es acertat vendre mes car lo fiat. Vinyas, y donas hermosas de guardar dificultosas. Lo moço ques ben criat, calla sino es preguntat. Quina culpa te la gata, si la moça nos recata? Qui vol fer lo que no sab, cau en terra, os trencal cap. Qui escudella daltri espera, no la pot menjar censera. Lo qui un cove sabrà fer, ja pot dir ques cisteller. Qui tropeça en un lloch pla, en lloch aspre què farà? Quis posa en perill de caure, par que te ganas de jaure.
Qui no dona lo que dol, may alcança lo que vol. Qui del mon re confiança, cosa bona may alcança. Qui filassa sua fila bona saliva destila. Qui be nua be desnua, sia fil, ò filampua. Qui a guineus vol enganyar molt mati se ha de llevar. Qui no te sino un cabès, malalt al dissapte es. Gran cuydado lo Metje te del malalt que paga be. Cerca sempre bon Doctor, y millor lo Confessor. Per tos fills ben heretar, no vulles lo Infern guanyar. Qui per sì no te cervell, com pot donar bon consell? Qui diners te de cobrar, moltas voltas ha de dar. Lo qui no se escarmenta ab una, no escarmentarà ab ninguna. Las lletras molt bonas son, però no las vol lo mon.
No te agrades de Advocat, que not diu la veritat. Per no perdrer sos esplets, lome cuerdo no vol plets. Lome que no sab sumar, may sabrà multiplicar. Si tens molts diners farás tot allò que tu volràs. Si tens un ardit per vil, may arribaras a mil. Si no vols ser enganyat, tracta ab or de bon quilat. La persona que te cria, sempre guanya nit, y dia. Lo Pagès que pára llaços, no camina per bons passos. Qui desitja mort agena, ell te mala vida, y pena. Qui tot sol menja son gall, enselle sol son cavall. Puix la enveja es sens profit, no la vulles en ton pit. Linfern te molta ganancia del pecat de la ignorancia. Faras ab gran diligencia lo examen de la conciencia.
Procura dar adjutori als qui estàn en Purgatori. Sens urgents ocupacions, no deixes de ohir Sermons. Posat a la fantasia de ohir Missa cada dia. Repassa cada semmana la Doctrina Christiana. Obehiràs de bona gana a la Iglesia Romana. Finalment tot quant faràs a ton Deu ho oferiràs.